Qezaya Berwarî ya Sêrtî de leşkeran û qoricyan ke operasyon da destpêkerdene destur nêda şar keyeyanê xo ra vejîyo teber.
Goreyê eşkerayîya Wezîrîya Zereyî ya Tirkî herême de bi tewrbîyayîşê 530 leşker û qoricîyan operasyon dîya destpêkerdene. Çimeyanê cayîyan da zanayene ke herêma Mansurî de wextê operasyonî de destur nêdîya dewijî keyeyanê xo ra vejîyê teber. Goreyê çimeyanê cayîyan dewijê ke bi tehdîtê tepiştişî rî bi rî yê, nêeşkenê vejîyê teber û heywananê xo zî weye bikerê. Operasyon pê paştdayîşê hewayî dewam keno û dewijî semedê semedê rewşa ke tede yê qisawet kenê.
